

ประกาศสภาองค์การบริหารส่วนตำบลโจดหนองแก

เรื่อง เรียกประชุมสภาองค์การบริหารส่วนตำบลโจดหนองแก สมัยสามัญ สมัยที่ 1 ครั้งที่ 1/2565

…………………………………

 ตามที่ได้กำหนดสมัยประชุมสภาองค์การบริหารส่วนตำบลโจดหนองแก ประจำปี 2565 ไว้ในคราวประชุมสภาองค์การบริหารส่วนตำบลโจดหนองแก ครั้งแรก ประจำปี 2564 เมื่อวันที่ 30 ธันวาคม 2564 โดยได้กำหนดการประชุมสมัยสามัญ สมัยที่ 1 ประจำปี 2565 ตั้งแต่วันที่ 5 กุมภาพันธ์ 2565 มีระยะเวลากำหนดไม่เกิน 15 วัน นั้น

 อาศัยอำนาจตามความในมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 และข้อ 22 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 จึงเรียกประชุมสภาองค์การบริหารส่วนตำบลโจดหนองแก สมัยสามัญ สมัยที่ 1 ครั้งที่ 1 ประจำปี 2565 ในวันที่ 8 กุมภาพันธ์ 2565 เวลา 09.00 น. ณ ห้องประชุมสภาองค์การบริหารส่วนตำบลโจดหนองแก

 จึงประกาศให้ทราบโดยทั่วกัน

ประกาศ ณ วันที่ 3 เดือน กุมภาพันธ์ พ.ศ. 2565

นิวัตน์ ชัยดี

(นายนิวัตน์ ชัยดี)

ประธานสภาองค์การบริหารส่วนตำบลโจดหนองแก